Ngub yaol Ngaoron mbuk waebom di ngub ke wiyao. Ten nongnas nao mari hapele ndam Obun nongnas andub ora maru uklaol Obum andub ora ngo maru uklao om Ten hapele ngon aolim Ten is mende mend biri poklao om Maru uklao ub di men mbaklao ora. Ngub buklaong nje ten hapele ngo e Njem nongnas marubur ko mend tanda nao ne As ko was baram baram bubur Mabor njem nongnas maruklesi tomb Njen nongnas andub ora paolam aeben buklaong Njem ngubi tomb werek bu turi aondao bu ora homo Kal hiya kao mbam mbam bu was biribi kisao ke wiyao ora.
